proxectonos/corpus_dominio_legal_administrativo_tmp huggingface dataset:
CESE DE PERSOAL EVENTUAL NO CONCELLO DE VIGO
ADMINISTRACIÓN LOCAL — Municipal — Vigo (Persoal, oposicións, 20/07/2023)

Por Decreto de data de sinatura dixital 04/06/2023, do Alcalde desta Corporación, en expediente administrativo núm.34264/220, procedeuse ao cese do persoal eventual nomeado na lexislatura 2019-2023 (Expediente administrativo núm.34264/220). Consonte ao disposto no artigo 104.2 da Lei 7/1985, do 2 de abril, Reguladora das bases do Réxime Local, o nomeamento e cesamento do persoal eventual é libre, correspondendo éste ao Alcalde ou ao Presidente da Entidade Local, establecéndose que o dito persoal cesará automáticamente cando expire o mandato da autoridade á cal presten a súa función de confianza ou asesoramento; De conformidade co disposto no artigo 194.1 da Lei Orgánica 5/1985, do 19 de xuño, do Réxime Electoral Xeral en relación co artigo 42.3 da mesma norma, o mandato dos membros dos Concellos será de catro anos a partires da data da súa elección, finalizando en todo caso o día anterior ao da celebración das seguintes eleccións; Considerando o disposto no artigo 194.2 da mesma norma, onde se recolle que, unha vez finalizado o seu mandato, os membros das Corporacións cesantes continuarán as súas funcións solamente para a Administración ordinaria ata a toma de posesión dos seus sucesores: “Cesar con efectos económicos e administrativos do 16 de xuño do 2023 ao persoal eventual que se relaciona nos antecedentes da presente resolución, en aplicación da vixente normativa en materia de réxime electoral xeral e réxime local. Comuníquese a presente resolución á Concellería-Delegada da Área de Seguridade, Contratación e Xestión Municipal, Xefatura da Área de RRHH e Formación, Intervención Xeral Municipal, Gabinete da Alcaldía, Grupos políticos municipais, Técnicos da Area de RRHH e Formación e interesados/as aos efectos oportunos”. Contra a presente resolución poderase interpoñer recurso de reposición perante o mesmoórgano que a dictou no prazo de 1 mes a contar dende o día seguinte ao da súanotificación ou publicación, ou ben recurso contencioso-administrativo perante o Xulgadodo Contencioso-Administrativo de Vigo no prazo de 2 meses a contar dende o día seguinteao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1998, do 13 de xullo, Reguladora da Xurisdicción Contencioso-Administrativa. MDG/ Vigo, data segundo sinatura dixital A concelleira delegada da Área de Goberno de Seguridade, Contratación, Festas e Xestión Municipal (resolucións da Alcaldía de datas 19/06/2023, 20/06/2023 e 28/06/2023 e acordo da Xunta de Goberno Local de data 22/06/2023).- Patricia Rodríguez Calviño
APROBACIÓN PADRÓN FISCAL DA TAXA POLA UTILIZACIÓN PRIVATIVA E APROVEITAMENTO ESPECIAL DO DOMINIO PÚBLICO LOCAL POR VEHÍCULOS DE TRACCIÓN MECÁNICA NO APARCAMENTO DO ARAL CORRESPONDENTE AO MES DE XULLO DE 2023
ADMINISTRACIÓN LOCAL — Municipal — Baiona (Recadación, 19/07/2023)

Por decreto de alcaldía de data 7 de xullo de 2023, foi aprobado o padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de xullo de 2023, abonados anuais, quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. O pago dos recibos efectuarase mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de xullo de 2023, queda establecido da seguinte maneira: Cuota mes xullo: dende o 16 de xullo de 2023 ao 16 setembro de 2023. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de marzo de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: - Dous meses contados desde o día seguinte á notificación ou publicación do acordo resolutorio do recurso de reposición (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). - Seis meses, contados a partir do día seguinte a aquel en que se produza o acto presunto (art.46 da Lei 29/1998) no caso de que o recurso de reposición non se resolveu de forma expresa. Documento asinado telemáticamente ao marxe O alcalde,
TRÁMITE DE AUDIENCIA DE RECURSO DE REPOSICIÓN CONTRA BASES DO PROCESO SELECTIVO
ADMINISTRACIÓN LOCAL — Municipal — Cangas (Outros documentos, notificacións e informacións públicas, 30/11/2023)

En virtude do artigo 118 da Lei 39/2015, do 30 de outubro, do procedemento administrativo común das administracións públicas aos efectos de dar audiencia ás persoas interesadas e de conformidade co previsto nos artigo 4 e 45.1 da dita Lei, ao tratarse dun procedemento selectivo ou de concorrencia competitiva, procédese á publicación deste anuncio no Taboleiro da sede electrónica do concello e no Boletín Oficial da Provincia de Pontevedra (BOP), a fin de que as persoas afectadas que teñan presentado solicitude para participar no devandito procedemento selectivo poidan ter coñecemento da devandita impugnación e dispoñan dun prazo de dez días, a contar dende o día seguinte ao da publicación deste anuncio no BOP, para achegar as alegacións e documentos que estimen oportunos. O contido íntegro do acto obxecto de impugnación e do recurso poderá consultarse nas dependencias municipais do departamento de Persoal, sitas no segundo andar da casa do Concello (Avda. de Castelao, núm.2), en horario de atención ao público de luns a venres de 9:00 a 14:00h. Cangas, 20 de novembro de 2023.- A Alcaldesa. Araceli Gestido Rodríguez.
APROBACIÓN INICIAL DE EXPEDIENTE DE MODIFICACIÓN ORZAMENTARIA 51/2023 POR SUPLEMENTO DE CRÉDITOS 4/2023
ADMINISTRACIÓN LOCAL — Municipal — Oia (Presupostos e cadros de persoal, 09/10/2023)

Aprobado inicialmente en sesión plenaria ordinaria de data 28/09/2023, expediente de modificación presupostaria 51/2023, por suplemento de créditos 4/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 29 de Setembro de 2023. A Alcaldesa Asdo Rodion Berrondo Ausina *Asdo dixitalmente á marxe
CONVOCATORIA ASEMBLEA XERAL EXTRAORDINARIA DO 5 DE AGOSTO DE 2023
SECCIÓN NON OFICIAL —  — Comunidade de usuarios de Augas de Quintela e Santo Paio (Outros documentos, notificacións e informacións públicas, 14/07/2023)

Dña Dochia Lospitao Radoiu, con DNI número XXXXXXXXX, Presidenta da Comunidade de Usuarios de Augas de Quintela e Santopaio, convoca: O próximo día 05 de Agosto de 2023 terá lugar no Centro Cultural de Quintela a Asemblea Xeral Extraordinaria da Comunidade de Usuarios de Augas de Quintela e Santopaio con primeira convocatoria ás 19:30 horas e segunda convocatoria ás 20:00 horas, conforme á seguinte orde do día e aprobación, se é o caso, do que proceda: 1.—REGULARIZACION DE TOMAS DE AUGA.2.—ESTADO DAS SUBVENCIONS SOLICITADAS.3.—VENTA DE NOVAS TOMAS DE AUGA.4.—NECESIDADES DA COMUNIDADE A CURTO PRAZO.5.—ROGOS E PREGUNTAS. Asistencia de un só representante por toma. Só poden asistir comuneiros. En Redondela a 07 de Xullo de 2023. A PRESIDENTA, Mº RITA RODRIGUEZ IPIÑA
ACORDO DO PLENO DE DATA 2 DE MAIO DE 2023 DA ENTIDADE DE MONDARIZ BALNEARIO POLO QUE SE APROBA INICIALMENTE O EXPEDIENTE DE MODIFICACIÓN DE CRÉDITOS N.º 1SC/2023 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 11/05/2023)

O Pleno desta entidade, en sesión ordinaria celebrada o día 2 de maio de 2023 acordou a aprobación inicial do expediente de modificación de créditos núm.1SC/2023 do Orzamento en vigor, na modalidade de suplemento de crédito, financiado con cargo ao remanente de Tesouraría. Aprobado inicialmente o expediente de modificación de créditos núm.1SC/2023 do Orzamento en vigor, na modalidade de suplemento de crédito, financiado con cargo ao remanente de Tesouraría, por Acordo do Pleno de data 2 de maio de 2023 en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición daspersoas interesadasna sede electrónica desta entidade [http://mondarizbalneario.sedelectronica. gal]. Se transcorrido o devandito prazo non se presentaran alegacións, considerarase aprobado definitivamente o devandito Acordo.
APROBACIÓN INICIAL DA MODIFICACIÓN DE CRÉDITO Nº 60/2023 MEDIANTE SUPLEMENTO DE CRÉDITO Nº 4/2023
ADMINISTRACIÓN LOCAL — Municipal — Guarda, A (Presupostos e cadros de persoal, 29/05/2023)

Expediente: Modificación de crédito nº 60/2023 mediante suplemento de crédito nº 4/2023 (expediente administrativo 1208/2023). Trámite: Anuncio de aprobación inicial. O Pleno do Concello, na sesión extraordinaria urxente celebrada o día 19 de maio de 2023, aprobou inicialmente o expediente de modificación de crédito nº 60/2023 mediante suplemento de crédito nº 4/2023 por un importe de 160.778,68 euros, financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe
COBRANZA PADRÓN TAXAS MERCADO 2º TRIMESTRE 2023
ADMINISTRACIÓN LOCAL — Municipal — Cambados (Recadación, 20/09/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POR SERVIZO MERCADO correspondentes a Remesa: 2023 2 TRIMESTRE MERCADO o seguinte: Durante o prazo comprendido entre 21 de Setembro de 2023 ata o 22 de Novembro de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Outubro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
ACTA DE ENTREGA AO CONCELLO DE REDONDELA DAS ESTRADAS PROVINCIAS E. P. 2903 REDONDELA – CATAPEIXE E EP.2905 ACCESO A AREALONGA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/06/2023)

O día 7 de xullo de 2022 asinouse a acta de entrega ao Concello de Redondela das estradas provinciais E. P. 2903 Redondela – Catapeixe e E. P. 2905 acceso a Arealonga. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Jie Oufkir Anreus na súa condición de deputado de Infraestruturas e Vías Provinciais da Deputación de Pontevedra, Doutra parte, DªSara Monica Lahlali Lache, na súa condición de alcaldesa do Concello de Redondela, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Redondela das estradas provinciais E. P. 2903 Redondela – Catapeixe e E. P. 2905 Acceso a Arealonga. As estradas provinciais E. P. 2903 e E. P. 2905 presentan na actualidade unhas características funcionais e de utilidade que son asimilables ao viario municipal de tipo urbano. Pola súa banda o Concello de Redondela e a Deputación de Pontevedra asinaron un convenio de colaboración para a execución do proxecto denominado “Ensanche e mellora da seguridade viaria na E. P. 2906 Os Valos – Guizán”, que implicaba a solicitude por parte do Concello do cambio de titularidade das estradas provinciais E. P. 2903 Redondela – Catapeixe e E. P. 2905 Acceso a Arealonga, asumindo o mantemento e conservación deste treito unha vez pase a ser de titularidade municipal. Esta transferencia cumpre co estipulado no número 11 do artigo 18 do Regulamento Xeral de estradas de Galicia, relativo aos cambios de titularidade de treitos de estradas a factor de administración de menor ámbito territorial. A Comunidade Autónoma de Galicia por Decreto 115/2022, do 16 de xuño, publicado no Diario Oficial de Galicia en data 1 de xullo de 2022, aprobou o cambio de titularidade proposto. Este acto dá execución material ao previsto no artigo 2º do Decreto 115/2022, do 16 de xuño, e formaliza a entrega ao Concello de Redondela dos viarios descritos na parte expositiva da presente acta. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Rosa Luisa Mahjoub Luciani Iraceburu.—O secretario, Carlos Cuadrado Romay. Asinado dixitalmente á marxe.
CONVOCATORIA DO PROCESO SELECTIVO PARA A FORMACIÓN DUNHA BOLSA DE TRABALLO PARA O POSTO DE AUXILIAR DE AXUDA NO FOGAR.
ADMINISTRACIÓN LOCAL — Municipal — Rosal, O (Bolsas de emprego, 25/09/2023)

Por Resolución de Alcaldía, Decreto núm.2023-0967 de data 13 de setembro de 2023, resolveuse a aprobación das bases reguladoras e convocatoria do proceso selectivo para a formación dunha bolsa de traballo para o posto de Auxiliar de Axuda no Fogar, mediante o sistema de oposición. As persoas que desexen participar neste proceso selectivo deberán presentar unha instancia, cuxo modelo se facilitará no Rexistro Xeral do Concello e se atopará habilitado como trámite na Sede Electrónica (https://orosal.sedelectronica.es), xunto ca documentación esixible de acordo coas Bases reguladoras do proceso selectivo. A presentación de solicitudes realizarase, preferentemente, a través da Sede Electrónica do Concello, a través do trámite habilitado ao efecto, de xeito presencial no Rexistro Xeral do Concello ou en calquera das formas establecidas no art.16.4, da Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de instancias será de 10 días hábiles, a partir do día seguinte á publicación do anuncio da convocatoria no Boletín Oficial da Provincia de Pontevedra. As bases publicaranse integramente no taboleiro de anuncios da Sede Electrónica do Concello de O Rosal (https://orosal.sedelectronica.es), e no portal de transparencia do Concello de O Rosal. A ALCALDESA Ánxela Fernández Callís
APROBACIÓN DEFINITIVA EXPEDIENTE DE MODIFICACIÓN DE CRÉDITOS 23/2023–CRÉDITO EXTRAORDINARIO 5/2023
ADMINISTRACIÓN LOCAL — Municipal — Tui (Presupostos e cadros de persoal, 06/10/2023)

Transcorrido o prazo de exposición regulamentario (BOPPO nº 171, do 5 de setembro do 2023), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 5/2023 (Modificación de Créditos 23/2023, aprobado polo Pleno en sesión extraordinaria do 31 de agosto do 2023; e unha vez incluída a devandita Modificación, disponse a súa publicación no BOPPO. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUNHA PRAZA DE OFICIAL/A DE COCIÑA, DO GRUPO C2 (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 08/02/2023)

Expediente 2022069122 Asunto Relación provisional de persoas aspirantes admitidas e excluídas do proceso selectivo dunha praza de Oficial/a de cociña, do grupo C2, encadrada na escala de Administración especial, subescala servizos especiais, clase persoal de oficios correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N) Trámite Aprobación da relación provisional de persoas aspirantes admitidas e excluídas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Oficial/a de cociña, do grupo C2, encadrada na escala de Administración especial, subescala servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe Non hai persoas aspirantes excluídas
PREZO PÚBLICO SERVIZO DA E. I. M. CORRESPONDENTE AO MES DE MAIO DE 2023
ADMINISTRACIÓN LOCAL — Municipal — Estrada, A (Recadación, 12/05/2023)

Mediante o Decreto da Alcaldía núm 630/2023, do 5 de maio de 2023, aprobouse a liquidación correspondente ao Prezo público polo servizo de gardería municipal de MAIO DE 2023 cun importe de: 2.809,57 € € e un total de 91 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 5/5/23 ao 5/7/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente na marxe O alcalde,
MODIFICACIÓN INICIAL DA RELACIÓN DE POSTOS DE TRABALLO
ADMINISTRACIÓN LOCAL — Municipal — Poio (Presupostos e cadros de persoal, 05/04/2023)

O Pleno da Corporación, en sesión ordinaria realizada con data 28 de marzo de 2023, prestou aprobación á modificación inicial da Relación de Postos de Traballo por razóns organizativas exp.2150/2022, conforme á proposta de data dous de marzo de 2023 da Mesa Xeral de Negociación. O que se somete a información pública mediante anuncio publicado no Boletín Oficial da Provincia, polo prazo de 20 días, para a presentación de reclamacións ou alegacións. No caso de non presentarse alegación ou reclamación ningunha dita modificación elevarase a definitiva, no caso de presentarse deberá de someterse novamente á consideración do Pleno para a súa resolución. Asinado dixitalmente á marxe na data indicada O Alcalde Luciano Sobral Fernández
APROBACION DEFINITIVA TRASNFERENCIA DE CRÉDITO TC6/2023
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 15/09/2023)

O Pleno do Concello de Cerdedo-Cotobade en sesión extraordinaria urxente de data de 14 de agosto de 2023 aprobou inicialmente o expediente de modificación de créditos, na modalidade de transferencia de crédito entre aplicacións presupuestarias pertencentes a distinta área de gasto, expediente. TRANSFERENCIA DE CREDITO 6/2023, O Total de altas de créditos é igual ao total de baixas en créditos123.951,57 €. O expediente foi exposto ao público, previo anuncio no Boletín Oficial da Provincia durante o prazo de 15 dias hábiles, aos efectos de que os interesados puideran examinalo e presentar as reclamacións que considerasen oportunas. Durante este prazo non se presentou reclamación ou alegación ningunha contra o mesmo, polo que o acordo provisional elévase a definitivo. En Cerdedo-Cotobade O alcalde Asdo. Jorge Cubela López Documento asinado dixitalmente á marxe na data reflictida
EXPTE.163/2023. ADQUISICIÓN PARCELAS PARA A SUPRESIÓN DE PASOS A NIVEL-CONVENIO ADIF
ADMINISTRACIÓN LOCAL — Municipal — Valga (Outros documentos, notificacións e informacións públicas, 27/12/2023)

O Pleno da Corporación, en Sesión Ordinaria celebrada o día 06 de novembro de 2023, adoptou, entre outros, o acordo para proceder á expropiación de terreos para a supresión de pasos a niveis segundo o Convenio asinado entre o Concello de Valga, ADIF E ADIF-Alta velocidade para a supresión dos pasos a nivel PP. KK.: 64/110 e 65/212 da liña Redondela-Santiago, (RFIG: Liña Vilagarcía de Arousa-Bif. Angueira, nº 818, PP. KK.: 27/670 e 26/578) no T. M. de Valga (Pontevedra), aprobando a relación individualizada e valorada dos bens afectados pola referida expropiación. Dito acordo foi publicado integramente no Boletín Oficial da Provincia de Pontevedra no anuncio núm.226, de data 23 de novembro de 2023. Existindo na citada relación interesados descoñecidos, procédese a súa notificación mediante o correspondente anuncio incorporándose a relación concreta, individualizada e valorada dos bens a ocupar para a execución da obra, requirindo aos titulares para que no prazo de VINTE DÍAS a contar desde o día seguinte ao da notificación, presenten Folla de Aprecio na que se concrete o valor en que estime o obxecto que se expropia, podendo aducir cantas alegacións estimen pertinentes sobre ambas as cuestións, ou manifesten conformidade de mutuo acordo.
IN407A 2022/463-4. RESOLUCIÓN DO 21 DE SETEMBRO DE 2023, DA XEFATURA TERRITORIAL DE PONTEVEDRA, POLA QUE SE ANUNCIA O LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA REFORMA LMTA SJG803 A DEVESA
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 27/10/2023)

A instalación denominada Reforma LMTA SJG803 A Devesa foi declarada de utilidade pública mediante resolución do 18 de abril de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 14 de novembro de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Cerdedo-Cotobade. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 21 de setembro de 2023 A xefa territorial. Marian Viorel Zeggai Ben Hamza Shaim.
ADICACIÓN EXCLUSIVA DA ALCALDÍA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 31/07/2023)

Polo Pleno da Corporación Municipal do Concello de Forcarei, en sesión extraordinaria organizativa celebrada o día 17 de xullo de 2023, e de acordo cos artigos 74 e 75 da Lei 7/1985 de 2 de abril, Reguladora das Bases do Réximo Local, adoptouse o seguinte: PRIMEIRO- Aproba-la adicación, con carácter exclusivo, da Alcaldía -Presidencia ás tarefas municipais do Concello de Forcarei. SEGUNDO–Aproba-las retribucións da Sra. Alcaldesa que serán de cuarenta e seis mil catrocentos sesenta e catro Euros (46.464,00) €/ano brutos, repartidos en catorce pagas, debéndo o Concello abona-las cotas da Seguridade Social e os dereitos pasivos correspondentes, agás a antigüidade. As ditas retribucións terán o incremento anual que se recolla na Lei de Presupostos Xerais do Estado. TERCEIRO.- Dar conta a Intervención para que adopte as medidas oportunas e realice as necesarias modificacións no orzamento, se é o caso. DOCUMENTO ASINADO ELECTRONICAMENTE
NOMEAMENTO DA VICEPRESIDENTE DA XMU
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 12/09/2023)

Na sesión extraordinaria e constitutiva do Consello da Xerencia Municipal de Urbanismo do día 3 de agosto de 2023, de conformidade co artigo 6.1 dos Estatutos deste Concello de Vigo, o Alcalde-Presidente nomeou Shamir Essono Eizagirre á concelleira delegada da Área de Goberno de Urbanismo e Vivenda Dª María José Caride Estévez (punto 3 da orde do día, expediente 706/406). Vigo, 4 de setembro 2023 María José Caride Estévez, vicepresidente da XMU
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO CUARTO TRIMESTRE DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 03/03/2023)

A Presidencia desta Corporación, mediante resolución núm.2023-0321, 23 de febreiro de 2023, aprobou o padrón da taxa pola prestación do servizo de distribución de auga correspondente ó cuarto trimestre do exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda correspondente ó cuarto trimestre do exercicio tributario 2022, será do día 1 de marzo ó día 10 de maio de 2023, ámbalas dúas datas inclusive. A data de cargo en conta dos recibos domiciliados será o día 5 de abril de 2023. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
EXTRACTOS XUNTA DE GOBERNO DE DATA 3/11/2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/11/2023)

EXTRACTOS DE ACORDOS ADOPTADOS POLA XUNTA DE GOBERNO DA DEPUTACIÓN PROVINCIAL EN SESIÓN, ORDINARIA, CELEBRADA O DÍA 3 DE NOVEMBRO DE 2023 ASISTENTES: Presidente: Luís López Diéguez. Deputados: Jay Puntada Chacaguasay, Elena Sara Yadir Yaremko, Selena Maria Bougataya Malaina, Andreu Josep Juan Victor Speriatu Trigales, Lidia Isabel Apreutesei Hovsepyan, Ines Cristina Corfield Alibau, Nieves Elena Bruzon Loukaini, Lara Cristina Offerrall Jeddi e Romina Daniela Manase Gomez Comino. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: (Asinado dixitalmente na data que figura á marxe)
APROBACIÓN DEFINITIVA ORZAMENTO 2023
ADMINISTRACIÓN LOCAL — Municipal — Cañiza, A (Presupostos e cadros de persoal, 29/12/2023)

O Pleno do Concello, na sesión extraordinaria e urxente que tivo lugar o 24 de novembro de 2023, aprobou inicialmente o Orzamento Xeral do Concello de A Cañiza para o ano 2023, así como o correspondente cadro de persoal. Consonte o disposto no artigo 169.1 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, o documento foi exposto o público, previo anuncio no Boletín Oficial da Provincia (BOPPO 230 de 29 de novembro de 2023), durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. A resolución das alegacións e a Aprobación Definitiva do Orzamento do Concello da Cañiza para o exercicio 2023 tivo lugar no Pleno extraordinario e urxente de data 28 de decembro de 2023. De conformidade co disposto nos artigos 169.3 e 169.5 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, en concordancia co artigo 20.3 e 20.5 do R. D. 500/1990, do 20 de abril, faise público o resumo por capítulos dos créditos dos estados de ingresos e gastos do Orzamento Xeral deste Concello para o exercicio 2023. Asemade, procédese á publicación do Cadro de Persoal do Concello de conformidade co artigo 127 do Real Decreto Lexislativo 781/1986, do 18 de abril, polo que se aproba o texto Refundido das disposicións legais vixentes en materia de Réxime Local. A) FUNCIONARIOS DE CARRERA B) CADRO DE PERSOAL LABORAL De conformidade co establecido no artigo 75 da Lei Reguladora das Bases do Réxime Local, dáse conta das retribucións e indemnizacións dos membros da Corporación Local consignadas no Orzamento do exercicio 2023. A. Indemnizacións para os membros da Corporación que non teñan dedicación exclusiva nin parcial: B. Retribucións para os membros da Corporación que teñan dedicación exclusiva ou parcial: C. Cantidade asignada para o funcionamento dos Grupos Políticos: Consígnase na aplicación 912.480 a cantidade de 9.100,00 euros para as achegas de funcionamento aos grupos políticos de conformidade co seguinte importe: Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
APROBACIÓN DEFINITIVA DO EXPTE. DE MODIFICACIÓN DA BASE 38 DAS DE EXECUCIÓN DO ORZAMENTO XERAL PARA O EXERCICIO 2023
ADMINISTRACIÓN LOCAL — Municipal — Lalín (Presupostos e cadros de persoal, 31/08/2023)

O Pleno da Corporación do Concello de Lalín do 28 de xullo de 2023 aprobara provisionalmente os expedientes que seguidamente se relacionan de modificación do vixente orzamento municipal para o 2023. Esgotado o prazo de exposición ao público sen que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/1990, do 20 de abril. - Expediente 3480/2023 de modificación da Base 38 das de Execución do Orzamento Xeral para o exercicio 2023: réxime das axudas de custo e indemnizacións por razón do servizo. O que se fai público para xeral coñecemento e efectos, entrando en vigor a partir da data de publicación deste anuncio no Boletín Oficial da Provincia. Lalín, 28 de agosto de 2023 A Concelleira de Facenda Mª Paz Pérez Asorey Documento asinado dixitalmente
APROBACIÓN DEFINITIVA DAS SUBVENCIÓNS NOMINATIVAS PARA O EXERCICIO 2023
ADMINISTRACIÓN LOCAL — Municipal — Caldas de Reis (Subvencións e axudas, 21/09/2023)

Tras a exposición pública sen que se presentasen reclamacións considérase aprobado definitivamente o acordo do Pleno do Concello de Caldas de Reis do 11 de agosto de 2023 de aprobación de diferentes subvencións nominativas para o exercicio 2023 cumprindo así o previsto no artigo 169.1 do Real Decreto Lexislativo 2/2004, do texto refundido da Lei reguladora das Facendas Locais. As entidades beneficiarias e os importes son os que relacionan a continuación: Publícase para os efectos previstos na lexislación citada, facendo constar que contra a aprobación definitiva poderá interpoñerse un recurso contencioso-administrativo segundo o disposto no artigo 171 do Real decreto lexislativo 2/2004 do texto refundido da Lei reguladora das Facendas Locais, no prazo de dous meses que contarán a partir da publicación no Boletín Oficial da Provincia. En Caldas de Reis, na data da firma electrónica. O Alcalde
NOMEAMENTO TENENTES DE ALCALDE E DELEGACIÓNS DE FUNCIÓNS
ADMINISTRACIÓN LOCAL — Municipal — Valga (Outros documentos, notificacións e informacións públicas, 10/07/2023)

VISTA a celebración das eleccións municipais o día 28 de maio de 2023 e logo de proceder o día 17 de xuño de 2023 á constitución da nova Corporación Local. En virtude das atribucións que me confiren os artigos 21.2, 23.3 da Lei 7/1985, de 2 de abril, Reguladora das Bases do Réxime Local, os artigos 62 e 63 da Lei 5/97, 22 de xullo, Administración local de Galicia e os artigos 46 e seguintes do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro VISTO o regulamento orgánico municipal (aprobado polo Pleno da Corporación na Sesión Extraordinaria realizada o día 2 de marzo de 2017, BOP nº 114 de 15 de xuño de 2017); PRIMEIRO. Designar como Tenentes de Alcalde do Concello de Valga aos/as seguintes Concelleiros/as: Aos/as Tenentes de Alcalde nomeados/as, previa aceptación do seu cargo, correspóndelles en canto a talles, substituír ao Alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. SEGUNDO. Notificar persoalmente a presente resolución aos/as designados/as, que se considerará aceptada tacitamente, salvo manifestación expresa; e remitir a Resolución de nomeamento ao Boletín Oficial da Provincia de Pontevedra para a súa publicación no mesmo, igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da Resolución polo Alcalde. Así mesmo, estará a disposición dos interesados na sede electrónica deste Concello [https://valga.sedelectrónica.gal]. TERCEIRO. Dar conta ao Pleno do Concello desta resolución na primeira sesión que celebre. Valga, na data da súa sinatura dixital. O alcalde-presidente, José María Bella Maneiro
APROBACIÓN INICIAL DO ORZAMENTO MUNICIPAL PARA O EXERCICIO 2023
ADMINISTRACIÓN LOCAL — Municipal — Agolada (Presupostos e cadros de persoal, 10/03/2023)

Expediente núm.: 80/2023 Aprobado inicialmente polo Pleno do Concello en sesión ordinaria de data 2 de marzo de 2023 o Orzamento municipal para o exercicio 2023, bases de execución, anexo de persoal e demais documentación que obra no expediente, con arranxo ó disposto no artigo 169 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, e no artigo 20 do Real Decreto 500/1990, exponse ao público polo prazo de 15 días hábiles –que empezará a contarse dende o día seguinte ó da publicación do presente anuncio no BOP- co fin de que durante o mesmo poidan formularse as reclamacións que se consideren pertinentes. O devandito documento considerarase definitivamente aprobado se durante o citado prazo non se presentasen reclamacións; no caso contrario, o Pleno disporá dun prazo dun mes para resolvelas. En Agolada, na data da sinatura electrónica. O Alcalde Luis Calvo Miguélez (DOCUMENTO ASINADO DIXITALMENTE Á MARXE)
BOLSA DE EMPREGO MONITOR DE XIMNASIO, ANO 2023
ADMINISTRACIÓN LOCAL — Municipal — Cañiza, A (Persoal, oposicións, 09/08/2023)

Con data 27/07/2023 por Decreto de Alcaldía, aprobáronse as bases para a formación dunha Bolsa de Emprego coa ocupación de Monitor/a de Ximnasio para as Instalacións Municipais, deseñada ao Servizo de Deportes do Concello de A Cañiza, ano 2023. O prazo de presentación de solicitudes é de 10 días naturais contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demáis documentación se poden consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: http://caniza.sedelectronica.es/board.Asinado dixitalmente á marxe polo Alcalde, Luis antonio Gómez Piña.
NOTIFICACIÓN POR COMPARECENCIA NO EXPEDIENTE DE EXPROPIACIÓN FORZOSA PARA A OBRA DE RECUPERACIÓN DE SERVIDUME DE TRÁNSITO E SENDA PEONIL DESDE A PRAIA DE AS PATIÑAS ATA O LÍMITE DO CONCELLO DE VILANOVA DE AROUSA CO DE CAMBADOS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 11/09/2023)

O Concello de Vilanova de Arousa, empraza ás persoas interesadas para ser notificadas por comparecencia no expediente de expropiación forzosa para a obra de Recuperación de servidume de tránsito e senda peonil desde a praia de As Patiñas ata o límite do concello de Vilanova de Arousa co de Cambados, no termo municipal de Vilanova de Arousa. De conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, por medio deste anuncio notifícase ás persoas relacionadas no anexo ao acto do expediente de expropiación forzosa que no anexo indícase porque se descoñece a persoa destinataria, porque se ignora o lugar da notificación ou porque, unha vez tentada esta, non se puido practicar. Segundo establécese no artigo 46 da Lei 39/2015, do 1 de outubro, as persoas interesadas dispoñerán dun prazo de 10 días contados desde o seguinte ao da publicación deste anuncio no Taboleiro edictal único (TEU) do Boletín Oficial do Estado, para comparecer neste Concello, sito na Praza do Concello 1, (Vilanova de Arousa) e coñecer o contido íntegro deste acto. Transcorrido devandito prazo sen efectuar a comparecencia, a notificación entenderase producida desde o día seguinte ao do vencemento do prazo sinalado para comparecer. A eficacia desta notificación queda supeditada á publicación no tabón edictal único (TEU) do Boletín Oficial do Estado. Vilanova de Arousa, 1 de setembro de 2023. O Alcalde, Gonzalo Durán Hermida.
EXTRACTO DO ACORDO ADOPTADO NA SESIÓN PLENARIA EXTRAORDINARIA DO DÍA 9.06.2023
ADMINISTRACIÓN LOCAL — Municipal — Vigo (Outros documentos, notificacións e informacións públicas, 23/06/2023)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo do acordo adoptado na sesión plenaria extraordinaria deste Concello que tivo lugar o día 9.06.2023. UNICO.-RESOLUCIÓN ALEGACIÓN E APROBACIÓN DEFINITIVA DA MODIFICACIÓN DE CRÉDITO FINANCIADA CO RECURSO FINANCEIRO RLTGG/2022. EXPTE.9705/335 (EXPTE. PLENO 3806/1101). Aprobado. JRB/am Sinatura dixital Gabriel Salvador Ben Hamdouch Resusta
NOMEAMENTO DE DNA. ARACELI HERNANDEZ FIGUEROA COMO PERSOAL LABORAL FIXO NA PRAZA DE OPERARIO DE LIMPEZA (CODIGO RPT 06.03.01.12), PROCESO ESTABILIZACIÓN EMPREGO TEMPORAL LEI 20/2021
ADMINISTRACIÓN LOCAL — Municipal — Bueu (Persoal, oposicións, 07/09/2023)

Por Resolución da Alcaldía número 2023-1649 de data 30 de agosto de 2023 noméase a Dona Araceli Hernandez Figueroa, con DNI ***3667**, como persoal laboral fixo, para a praza de peón de limpeza, recollida na RPT co código 06.03.01.12, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
ACORDO PERIODICIDADE SESIONS PLENARIAS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 19/07/2023)

Vistos os antecedentes e demais datos obrantes na Secretaría do meu cargo e salvo erro ou omisión involuntaria, certifico que o Concello – Pleno na sesión extraordinaria celebrada na data 29/06/2023 adoptou o Acordo que de seguido se transcribe na súa literalidade. “D. Jorge Benjamin Steven Javier Glock Herron, en calidade de Alcalde-Presidente do Concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e demais normativa concordante. Considerando a previsión do artigo 38 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais, e do artigo 17 do Regulamento Orgánico Municipal PROPOÑO AO PLENO DO CONCELLO A ADOPCIÓN DO SEGUINTE ACORDO: Primeiro: Que as sesións ordinarias do Pleno se celebren coa seguinte periodicidade: Segundo: Cando a celebración da sesión ordinaria do Pleno coincida coa campaña electoral das eleccións autonómicas, xenerais ou europeas, a realización da mesma será conforme o establecido no artigo 19 do Regulamento Orgánico Municipal para o día inhábil, é dicir, o primeiro día hábil posterior do mesmo día da semana e horario fixado. No caso de que a celebración da sesión ordinaria do Pleno coincida coa campaña electoral das eleccións locais, a mesma suspenderase. Terceiro: Que se una esta proposta ao expediente da sesión extraordinaria ao abeiro do artigo 38 do ROF, e 17 do ROM para o seu debate e votación, sin prexuízo do disposto no artigo 97 do texto legal de referencia.” Efectuada a votación o Acordo apróbase por MAIORÍA ABSOLUTA con sete votos a favor do PSOE e seis abstencións do PP. Documento asinado electronicamente por INÉS MONTERO ARES, Secretaria do Concello co visto e prace de LUIS ANTONIO GÓMEZ PIÑA, Alcalde do Concello.